b'\n_START_ARTICLE_\nOffice Open XML\n_START_SECTION_\nBakgrunn\n_START_PARAGRAPH_\nF\xc3\xb8r OOXXML har Microsoft Office brukt bin\xc3\xa6re filformater som Word sitt DOC-format og Excel sitt XLS-format. Disse lukkede formatene har v\xc3\xa6rt vanskelige for konkurrerende programmer \xc3\xa5 st\xc3\xb8tte korrekt. Formatene endret seg ogs\xc3\xa5 gjennom historien, uten at Microsoft informerte konkurrenter om hvilke endringer som ble gjort._NEWLINE_I 2000 startet Microsoft p\xc3\xa5 oppgaven med \xc3\xa5 lage nye filformater, f\xc3\xb8rst kalt \xc2\xabOffice 2003 XML format\xc2\xbb, som skulle gj\xc3\xb8re det mulig for Office-programmene \xc3\xa5 lagre data i et mer \xc3\xa5pne XML-baserte formater, som ogs\xc3\xa5 lettere kunne st\xc3\xb8ttes av andre kontorapplikasjoner. I mai 2004, anbefalte Den europeiske unionen at Microsoft burde publisere og standardisere XML Office format gjennom et standardiseringsorgan. I november 2005 annonserte Microsoft at Ecma skulle st\xc3\xa5 for denne standardiseringen, og formatet ble kjent som \xc2\xabEcma Office Open XML\xc2\xbb. Arbeidet begynte i desember, med medlemmer fra Apple, Barclays Capital, BP, British Library, Essilor, Intel, Microsoft, NextPage, Novell, Statoil og Toshiba.\n_START_SECTION_\nEcma 376\n_START_PARAGRAPH_\nEcma 376 ble f\xc3\xb8rst publisert i desember 2006. Publikasjonen best\xc3\xa5r av fem dokumenter som fritt kan lastes ned fra Ecma International. Dette er den OOXML-implementeringen som er standard filformatet for Microsoft Office 2007. Flere konkurrerende kontorpakker kan skrive og lese Ecma 376, men det finnes organisasjoner og personer som har kritiske sp\xc3\xb8rsm\xc3\xa5l til Ecma 376.\n_START_SECTION_\nKritikk\n_START_PARAGRAPH_\nOOXML har f\xc3\xa5tt mye kritikk under standardiseringsprosessen , hvor det meste g\xc3\xa5r p\xc3\xa5 selve standarden og hvor omfattende den er. Selve omfanget av standarden er sett p\xc3\xa5 som vanskelig \xc3\xa5 implementere da den er p\xc3\xa5 over 6000 sider. Til sammenligning er ODF p\xc3\xa5 867 sider._NEWLINE_Det er blant annet lagt inn st\xc3\xb8tte for tidligere Microsoft Word-funksjoner i OOXML. Fagfolk har gjort oppmerksom p\xc3\xa5 at dette er un\xc3\xb8dvendig, i og med at en standard ikke skal ha forpliktelser til \xc3\xa5 ta hensyn til tidligere og konkurrerende fil-format._NEWLINE_Standardiseringen gjennomf\xc3\xb8rt av ISO har ogs\xc3\xa5 resultert i mye kritikk av selve standardiseringsprosessen, siden det er naturlig med bare en gjeldende standard for ett filformat. OpenDocument (ODF) ble godkjent som ISO standard mye f\xc3\xb8r OOXML, og motstandere av OOXML derfor argumentert med at kun en standard er fornuftig, og to standarder for samme type fil-format vil gj\xc3\xb8re standardisering uhensiktsmessig._NEWLINE_Det er ogs\xc3\xa5 kritisert at OOXML er ISO-standardisert, men at Microsoft Office ikke bruker denne slik at det i praksis ikke er en s\xc3\xa5 utbredt standard som Microsoft gir uttrykk for.'